《过臞庵》
宋代·赵师鲁

竹木清华处，林亭曲折开。
泉声经雨杂，石势学云颓。
留客煮新茗，敲泥启旧醅。
子猷去已久，信宿为谁来。

作者简介：赵师鲁，字希颜，霸州文安县人。父趾，秘书少监，赠礼部尚书。师鲁为人风采端庄，在太学，力学如寒士。延佑初，为兴文署丞。师鲁由从官久典金谷，每郁郁不乐，疾笃，弃官归京师，至元三年九月卒，年五十有三。赠嘉议大夫、礼部尚书、天水郡侯，谥文清。